# Jean-Clair Todibo

Jean-Clair Todibo (Cayenne, Guaiana Francesa, 30 de desembre de 1999) és un futbolista professional francès que juga com a defensa central al West Ham.

## Carrera de club

Todibo va ingressar al Toulouse FC el 2016, des de l'FC Les Lilas. Va debutar a la Ligue 1 el 19 d'agost de 2018 contra els rivals del FC Girondins de Bordeus en el Derby de la Garonne, jugant 89 minuts en un partit que acabà en victòria per 2–1 a casa.
El 8 de gener de 2019 Todibo va arribar a un acord amb el FC Barcelona per fitxar per l'equip, lliure, el juliol de 2019, en expirar el seu contracte amb el Toulouse, equip el qual l'havia apartat de les convocatòries precisament per no voler renovar. Poc després, el Barça va pactar avançar el traspàs, el 31 de gener de 2019. Va esdevenir així el 22è jugador francès en jugar pel FC Barcelona, i se li va assignar el dorsal número 6, que deixava lliure Denis Suárez, acabat de cedir a l'Arsenal FC. El jugador signà contracte per a 4 temporades i mitja, fins al final del curs 2022/23
Va debutar amb el Barça el 6 de març de 2019 disputant la final de la Supercopa de Catalunya, que el club va perdre contra el Girona FC. El seu debut a la lliga es va produir el 13 d'abril de 2019, en un empat a zero al camp de la SD Huesca.
El 15 de gener de 2020, el FC Barcelona va anunciar un acord amb el FC Schalke 04 per a la cessió del futbolista fins al 30 de juny per un import de 1,5 milions d'€. A més, el club alemany té una opció de compra de 25 milions d'€ i 5 milions més en variables. Si l'executa, el FC Barcelona tindrà aleshores una opció de recompra per 50 milions d'euros, més 10 milions d'euros en variables.
El 5 d'octubre de 2020, Todibo fou cedit al SL Benfica de la Primeira Liga per un any, amb opció de compra per 20 milions d'euros. Després de només haver-hi jugat un partit de copa, el següent 1 de febrer de 2021, Todibo fou cedit a l'OGC Nice també amb opció de compra, després que la seva cessió al Benfica acabés de mutu acord amb el FC Barcelona.
El 27 de juny, la cessió va esdevenir permanent després que el Niça exercís la seva opció de compra per 8.5 milions d'euros (+ 7 milions en variables). El Barça també es reservava un percentage sobre un futur traspàs.

## Internacional

Todibo va debutar com a internacional per la selecció francesa sub-20 el 16 de novembre de 2018, en un empat 1–1 en partit amistós contra la selecció Suïssa sub-20 a Cartagena.

## Palmarès
### FC Barcelona

* 1 Lliga espanyola: 2018-19

## Referències

* ↑ «Calciomercato, chi è Jean-Clair Todibo», 17-11-2018.
* ↑ «À la découverte de Jean-Clair Todibo». Arxivat de l'original el 2019-05-06. [Consulta: 8 gener 2019].
* ↑ «Todibo, jeune défenseur du TFC, pointe le bout de son nez».
* ↑ «Olympique Marseille vs. Toulouse - 14 agost 2016 - Soccerway». soccerway.com. [Consulta: 14 agost 2016].
* ↑ «El Barça fitxa el central francès Todibo per a la pròxima temporada». 324.cat, 08-01-2019 [Consulta: 8 gener 2019].
* ↑ https://www.fcbarcelona.com/en/football/first-team/news/969593/
* ↑ Irigoyen, Juan I «El Barça ficha a Todibo, central francés de 19 años» (en castellà). El País, 08-01-2019 [Consulta: 8 gener 2019].
* ↑ «Jean-Clair Todibo transfer to FC Barcelona brought forward». FC Barcelona, 31-01-2019. [Consulta: 31 gener 2019].
* ↑ Grau, Jordi «El Girona tomba el Barça a la Supercopa de Catalunya (0-1)». 324.cat, 06-03-2019 [Consulta: 7 març 2019].
* ↑ Sunyer, Jordi «La segona unitat del Barça no passa d'un empat per oblidar a Osca (0-0)». 324.cat, 13-04-2019 [Consulta: 13 abril 2019].
* ↑ «Acord amb el Schalke 04 per a la cessió de Todibo». [Consulta: 16 gener 2020].
* ↑ «Agreement with Benfica for loan of Todibo» (en anglès). [Consulta: 9 octubre 2020].
* ↑ «JEAN-CLAIR TODIBO SIGNS FOR OGC NICE» (en anglès), 01-02-2020. Arxivat de l'original el 6 de febrer 2021. [Consulta: 1r febrer 2020].
* ↑ «El Barça tanca la cessió de Todibo al Niça». 324.cat, 01-02-2021 [Consulta: 2 febrer 2021].
* ↑ «L'OGC Niça exerceix l'opció de compra per Jean-Clair Todibo». FC Barcelona, 27-06-2021 [Consulta: 9 juliol 2021].
* ↑ «Todibo officially completes permanent move!», 27-06-2021. Arxivat de l'original el 3 de juliol 2021. [Consulta: 27 juny 2021].
* ↑ «Jean-Clair Todibo» (en francès). French Football Federation. [Consulta: 19 febrer 2019].

## Enllaços externs

* Fitxa a Soccerway
* Fitxa amb França a FFF
* Fitxa al Toulouse Arxivat 2018-12-16 a Wayback Machine.
Todibo amb el Barça - Plantilles de navegació :
FC Barcelona 2018-19
1 Ter Stegen •
2 Semedo •
3 Piqué •
4 Rakitić •
5 S. Busquets •
6 Todibo •
6 Denis Suárez •
7 Coutinho •
8 Arthur •
9 Luis Suárez •
10   Messi •
11 Dembélé •
12 Rafinha •
13 Cillessen •
14 Malcom •
15 Lenglet •
18 Jordi Alba •
19 Boateng •
20 S. Roberto •
21 Aleñá •
22 Arturo Vidal •
23 Umtiti •
24 Vermaelen •
24 Murillo •
Entrenador: Ernesto Valverde
FC Barcelona 2019-20
1 Ter Stegen •
2 Semedo •
3 Piqué •
4 Rakitić •
5 S. Busquets •
6 Todibo •
8 Arthur •
9 Luis Suárez •
10  Messi •
11 Dembélé •
12 Rafinha •
13 Neto •
15 Lenglet •
16 Wagué •
17 Griezmann •
18 Jordi Alba •
19 Aleñà •
20 S. Roberto •
21 De Jong •
22 Arturo Vidal •
23 Umtiti •
24 Junior •
31 Fati •
Entrenador: Ernesto Valverde (J.1-19) · Quique Setién (J.20-38) :